|  |  |
| --- | --- |
|  | Por samtitola artikolo vidu la paĝon Orléans (stacidomo). |

Panorama vido de la malnova urbo je julio 2006Panorama vido de la malnova urbo je julio 2006

**Orléans** aŭ **Orleano** estas grava urbo en la centro de Francio. Ĝi estas la prefektejo de la departemento Loiret, sed ankaŭ la ĉefurbo de la tuta regiono Centro-Valo de Luaro kaj de ses kantonoj.

Ĝi havas proksimume 110 000 loĝantojn, kiujn oni kutime nomas *Orléanais* [orleane].

Geografio
---------

La urbo situas ĉirkaŭ cent kilometrojn sude de Parizo ĉe la norda parto de rivero Luaro, kiu foje inundas la maldekstran bordon. Fine de la 1970-aj jaroj estis kreita la urboparto *La Source*, kiu situas dekon da kilometroj distance de la malnova urbo.

Historio
--------

La katedralo
Antaŭ la epoko en la loko de nuna Orleano ekzistis gaŭla fortikaĵo, kiun la romianoj nomis *Cenabum*. Ĝi estis unu el la gravaj urboj de la tribo de la karnutoj; la tiea kunveno de druidoj estas fama. En −52 ĝin konkeris kaj detruis Julio Cezaro; poste romianoj rekonstruis ĝin. Ĝin refondis imperiestro Aŭreliano, de kio ĝi ricevis la nomon Urbo de Aŭreliano; el tiu nomo ekestis la nuna nomo Orleano.

Vidindaĵoj
----------

### La katedralo de la *Sankta Kruco*

La katedralon, kiu estis detruita dum la religiaj militoj, oni ekrekonstruis egalaspekte ekde la reĝado de Henriko la 4-a, sed la fasado, pordegoj, turoj ne jam estis konstruitaj. La fronto de la katedralo estas la ununura **gotika** katedralo, kiu estis konstruita dum la 18-a jarcento. Tial ties stranga, ĉarma, tute aparta stilo, unika sintezo de apriore ne kongruigeblaj gustoj.

### La Reĝa Ponto

La Reĝa Ponto aŭ Ponto de Georgo la 5-a estas la plej malnova ponto de la urbo. Kvar turoj gardas la transirejon.

### Place du Martroi

Placo Martroi
*Place du Martroi* estas placo, kiu markas la centron de la urbo. La vorto *Martroi* venas de la latina vorto *martyretum*, kiu signifis kristanan tombejon. La centron de la placo ornamas statuo de Johana de Arko (kiu estas pli alta ol ĝia ĉevalo).

Servoj
------

* Universitato de Orleano

Famuloj
-------

* Charles Péguy

Partneraj urboj
---------------

La civitanoj kaj institucioj de Orleano proksime kunlaboras kun la sekvaj urboj

* Unuiĝinta Reĝlando (Britio) Dundee, Britio
* Italio Trevizo, Italio
* Germanio Münster, Germanio
* Norvegio Kristiansand, Norvegio
* Usono Wichita, Usono
* Hispanio Taragono, Katalunio, Hispanio
* Francio Saint-Flour, Francio
* Japanio Ucunomija (宇都宮市), gubernio Toĉigi, Japanio
* Rumanio Lugoj, Rumanio
* Popola Respubliko Ĉinio Jangĝoŭ (扬州市), Ĉinio
* Usono Nov-Orleano, Luiziano, Usono
* Pollando Krakovo, Pollando
* Hungario Gyál, Hungario

Inter ili, la loka Esperanto-klubo aparte flegas la kunlaboron kun la partneraj klubo en Münster, Krakovo, Taragono kaj Trevizo.

Bildaro
-------

* 
* placo Sainte-Croixplaco Sainte-Croix
* hospitalo Madeleinehospitalo Madeleine
* klostro de la monaĥejo Campo Santoklostro de la monaĥejo Campo Santo
* kirko Saint-Paternekirko Saint-Paterne
* historia domo de Jeanne d’Archistoria domo de Jeanne d’Arc
* Cathédrale Sainte-Croix vespereCathédrale Sainte-Croix vespere
* Cathédrale Sainte-Croix dumtageCathédrale Sainte-Croix dumtage
* la blanka turola blanka turo
* hotelo Groslothotelo Groslot
* historaj burĝaj domoj urbocentrehistoraj burĝaj domoj urbocentre
* mezepoka trabfaka domomezepoka trabfaka domo

Referencoj
----------

1. ↑   *Les villes amies* (La amikaj urboj) (france). Orléans. Alirita 2019-11-15.

Vidu ankaŭ
----------

* Listo de urboj de Francio
* Komunumoj de Loiret
* Orléans (stacidomo)
* Saint-Cyr-en-Val - La Source (stacidomo)
* Tramtransporto en Orléans
* Esperantista Libro-Klubo "Edelvejso"

Eksteraj ligiloj
----------------

* Orléans en la Vikimedia Komunejo (Multrimedaj datumoj)
* Kategorio Orléans en la Vikimedia Komunejo (Multrimedaj datumoj)

* Oficiala retejo (france)